Pommes frites og pølser skal skiftes ud med smoothies og sportsboller. Det er målet for Aalborg Kommune, der har indgået et samarbejde med DGI i et forsøg på at komme den usunde mad i idrætshallerne til livs. Projektet startede i 2008 og udføres i fem pilothaller. Efter to år har pilothallerne samlet en række erfaringer. Nu er tiden til at videreformidle den viden. Derfor har Aalborg Kommune inviteret til konference om sund mad i haller og klubhuse. Det sker tirsdag aften i Vester Hassing Hallen. Her håber kommunen, at konferencen kan inspirere flere idrætsklubber til at sætte fokus på den sunde mad. Se med i TV2/Nord tirsdag aften, hvor vi er med til konferencen.
Aalborg Kommune har indgået et samarbejde med DGI i et forsøg på at gøre maden i byens idrætshaller mere sund.